OpenLLM-France/wikimedia huggingface dataset:
# Codi ATC R05

El codi ATC R05, descrit com Preparats per a la tos i el refredat, és una subgrup terapèutic de l'Anatomical, Therapeutic, Chemical Classification System (ATC). La classificació ATC és un sistema de codis alfanumèric desenvolupat per l'Organització Mundial de la Salut (OMS) per als fàrmacs i altres productes sanitaris. El subgrup R05 és part del grup anatòmic R Sistema respiratori.
Els codis per a ús veterinari (codis ATCvet) poden han estat creats afegint la lletra Q davant dels codis ATC humans: QR05...
Les adaptacions estatals de la classificació ATC poden incloure codis addicionals no presents en aquesta llista, que segueix la versió de l'OMS.

## R05C Expectorants, excl. combinacions amb supressors de la tos

    R05C A Expectorants
    R05C B Mucolítics

## R05D Supressors de la tos, excl. combinacions amb expectorants

    R05D A Alcaloides de l'opi i derivats
    R05D B Altres supressors de la tos

## R05F Combinacions de supressors de la tos i expectorants

    R05F A Derivats de l'opi i expectorants
    R05F B Altres supressors de la tos i expectorants

## Referències

* ↑ «ATC/DDD Index 2016: code R05». WHO Collaborating Centre for Drug Statistics Methodology.
* ↑ «ATCvet Index 2016: code QR05». WHO Collaborating Centre for Drug Statistics Methodology.
# Kabone

Kabone fou una ciutat del Senegal que fou capital de l'antic regne de Saloum.
El 1861 es va produir una nova incursió militar francesa contra els regnes de Sine i Saloum. Tropes procedents de Gorée, van remuntar l'estuari del Saloum i van ocupar per sorpresa la capital, Kabone, on es van fer 300 presoners entre els quals tota la família reial. Saloum va reconèixer el protectorat francès i va pagar una indemnització.

## Referències

* Histoire de la colonie française du Sénégal, per Ernest Fallot, 1884
# Llista d'espècies d'amauròbids

Aquesta és la llista d'espècies d'amauròbids, una família d'aranyes araneomorfes. Conté la informació recollida fins al 28 de novembre de 2006 i hi ha citats 71 gèneres i 643 espècies; d'elles, 132 pertanyen al gènere Coelotes, 107 al Draconarius i 67 a l'Amaurobius. La seva distribució és força extensa, pràcticament per tot Amèrica, Europa, gran part d'Àsia, i algunes zones d'Àfrica i Oceania.
Degut a l'extensió del llistat l'article s'ha dividit en dues parts d'una mida més assequible, seguint l'ordre alfabètic:
* Llista d'espècies d'amauròbids (A-D)
* Llista d'espècies d'amauròbids (D-Z)

## Referències

* The World Spider Catalog, V7.5

## Vegeu també

* Amauròbid
* Classificació de les aranyes
# Malsisar

Malsisar fou un estat tributari protegit, una thikana feudatària de Jaipur al Shekawati. Fou fundada per Maha Singh, fill del thakur Zorawar Singh de Jhujhunu que va fundar la fortalesa el 1762.

## Llista de thakurs

* Thakur Maha Singh 1745-1770
* Thakur Prithi Singh (fill) 1770-1822
* Thakur Dungar Singh (fill) 1822-1825
* Thakur Duleha Singh (fill) 1825-1858
* Thakur Udai Singh (adoptat) 1858-1878 (fill de thakur roop singh de mandrella, confirmat el 4 d'agost de 1863)
* Thakur Bhur Singh (fill) 1878-1932
* Thakur Shivnath Singh (fill) 1932-1947
* Thakur Takhat singh (germà) 1947-19854 (+1970) també thikanedar de Madrella.

## Referències

* ↑ «Genealogia». Arxivat de l'original el 2010-06-19. [Consulta: 16 novembre 2009].
# Melanochromis loriae

Melanochromis loriae és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 12,5 cm de longitud total.

## Distribució geogràfica

És un endemisme del llac Malawi (Àfrica oriental)

## Referències

* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A., 1990. Ad Konings's book of cichlids and all the other fishes of Lake Malawi. T.F.H. Publications, Inc., Neptune City (Estats Units).
* Maréchal, C., 1991. Melanochromis p. 258-265. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Northbrook

«Northbrook» té aquests significats:
# Xavier Espot Miró

Xavier Espot Miró (Escaldes-Engordany, 14 de febrer de 1953) és un polític i diplomàtic andorrà.

## Biografia

Nascut a les Escaldes, Espot estudià a l'Escola francesa els estudis de primera ensenyança, cursant posteriorment els de Segona ensenyança a Tolosa, concretament a l'escola Saint-Joseph. Un cop graduat, estudià Dret a la Universitat de Tolosa i la Universitat de Barcelona, conjuntament.
Inicià el 1979 la seva carrera professional a l'empresa familiar, traslladant-se el 1984 en tant que oficial del Departament de Relacions Internacionals de Banca Mora.
El 1989 és escollit Conseller General d'Andorra i inicia la seva trajectòria política. Entre 1992 i 1993 ocupà el càrrec de Ministre de Turisme i Esports del Principat d'Andorra al segon govern d'Òscar Ribas Reig. De 1994 a 1995 és nomenat Ambaixador del Principat a França, repetint a Espanya i Mónaco entre els anys 2007 i 2008.
El mateix 2008 és nomenat Representant Permanent d'Andorra a les Nacions Unides i Organismes Internacionals de Ginebra, alhora que Ambaixador a Suïssa i Liechtenstein. Al mateix temps, fou nomenat observador, amb rang d'Ambaixador, davant l'Organització Mundial de Comerç (OMC) i encarregat de negocis a França.
El 8 de juny del 2009 és nomenat ministre d'Afers Exteriors i Relacions Institucionals pel Cap de Govern Jaume Bartumeu Cassany, carrec que actualment ocupa, des de 2011, Gilbert Saboya Sunyé.

## Distincions honorífiques

* Comandant de l'Orde Nacional del Mèrit (República Francesa)

## Fonts

* http://rulers.org/indexe.html
# Mersch

Mersch (luxemburguès Miersch) és una comuna i vila a l'est de Luxemburg, que forma part del cantó de Mersch. Comprèn les viles de Mersch, Beringen, Berschbach, Moesdorf, Pettingen, Reckange, Rollingen i Schoenfels.

## Població

| Nacionalitat | Població | % |
| luxemburguesos | 4.661 | 66,47% |
| Forasters | 2.351 | 33,53% |
| - portuguesos | 1.143 | 16,30% |
| - francesos | 182 | 2,60% |
| - italians | 105 | 1,50% |
| - belgues | 189 | 2,70% |
| - alemanys | 166 | 2,37% |
| - iugoslaus | 144 | 2,05% |
| - altres | 422 | 6,02% |

## Evolució demogràfica

| Any | Població |
| 15/02/2001 | 7.012 |
| 01/01/2002 | 7.060 |
| 01/01/2003 | 7.178 |
| 01/01/2004 | 7.271 |
| 01/01/2005 | 7.286 |
# Codi ATC S03

El codi ATC S03, descrit com Preparats oftalmològics i otològics, és una subgrup terapèutic de l'Anatomical, Therapeutic, Chemical Classification System (ATC). La classificació ATC és un sistema de codis alfanumèric desenvolupat per l'Organització Mundial de la Salut (OMS) per als fàrmacs i altres productes sanitaris. El subgrup S03 és part del grup anatòmic S Òrgans dels sentits.
Els codis per a ús veterinari (codis ATCvet) poden han estat creats afegint la lletra Q davant dels codis ATC humans: QS03...
Les adaptacions estatals de la classificació ATC poden incloure codis addicionals no presents en aquesta llista, que segueix la versió de l'OMS.

## S03A Antiinfecciosos

    S03A A Antiinfecciosos

## S03B Corticosteroides

    S03B A Corticosteroides

## S03C Corticosteroides i antiinfecciosos en combinació

    S03C A Corticosteroides i antiinfecciosos en combinació

## Referències

* ↑ «ATC/DDD Index 2016: code S03». WHO Collaborating Centre for Drug Statistics Methodology.
* ↑ «ATCvet Index 2016: code QS03». WHO Collaborating Centre for Drug Statistics Methodology.
# Kabirmys qarunensis

Kabirmys qarunensis és espècie extinta de rosegador de la família dels anomalúrids de principis del Priabonià (Eocè superior) de la formació Birket Qarun, a Egipte. Fins al 2015, era l'única espècie coneguda del seu gènere. Fou descrita per Hesham Sallam, Erik Seiffert, Elwyn Simons, i Chlöe Brindley el 2010, a partir d'una dent aïllada, parts de mandíbules i part d'un maxil·lar. Cal destacar que es tracta de l'anomalúrid de l'Eocè millor conegut.

## Referències

* ↑ Brindley, Hesham M.; Seiffert, Erik R.; Simons, Elwyn L. «A large-bodied anomaluroid rodent from the earliest late Eocene of Egypt: phylogenetic and biogeographic implications» (en anglès). Journal of Vertebrate Paleontology, 30, 5, 2010, pàg. 1579-1593. DOI: 10.1080/02724634.2010.501439.
# Deceangli

Els deceangli (també anomenats Deceangi, Decangi, Ceangi o Cangi) eren un poble celta de Britànnia que vivien al nord de Gal·les.
El primer atac romà contra els deceangli el va portar a terme Publi Ostori Escàpula, governador de la província, després d'haver sotmès als icens. Tàcit explica que els romans van devastar el país, els seus camps van ser assolats i Ostori va arribar sense dificultats fins prop de la mar Irlandesa cap a l'any 50. Claudi Ptolemeu parla d'una ciutat de nom Canca i la Notitia Imperium d'una estació de nom Concangii, però no se'n sap la relació amb aquest poble, que ningú no torna a mencionar.

## Referències

* ↑ «Deceangli». The tribes of Britain. Arxivat de l'original el 2018-01-30. [Consulta: 18 febrer 2021].
# Becadell cuapunxegut

El becadell cuapunxegut (Gallinago stenura) és un ocell limícola de la família dels escolopàcids (Scolopacidae) que cria a camps humits i tundra àrtica del nord de Rússia i passa l'hivern a zones d'aiguamoll d'Àsia meridional, des del Pakistan fins a Indonèsia, arribant com a divagant fins al nord d'Austràlia i Àfrica oriental.
Cerquen el seu menjar ficant el bec al fang o sòl tou, d'on extrauen els seus aliments, consistents principalment en insectes i cucs de terra, però també en una petita part de material vegetal.
Amb una llargària de 25-27 cm, és molt similar al becadell comú però amb el bec i la cua més llarga. Potes curtes de color gris verdós i llarg i recte bec fosc. El cos és clapejat de color cafè per sobre, amb línies crema. Pit pàl·lid amb vetes beix i ventre blanc. Una ratlla fosca travessa els ulls, amb franges clares per sobre i per sota d'ella.
Sexes similars.
No se n'han descrit subespècies.
# Núria Segú i Ferré

Núria Segú i Ferré (Vilabella, 16 d'octubre de 1964) és una política catalana, diputada en la VI, VII, VIII, IX i X Legislatures del Parlament de Catalunya.

## Biografia

Llicenciada en geografia i història, i diplomada en biblioteconomia i documentació. Ha estat presidenta executiva de l'Escola Municipal de Música (1995-1997), de la Fundació Pública Municipal per a la Infància i la Joventut Casa Caritat (1995-2003) i de l'Institut Municipal de Promoció Econòmica de Valls (2001-2003). També és membre de l'Institut d'Estudis Vallencs i de l'Associació d'Amics del Poble Sahrauí (ACAPS).
Militant de Ciutadans pel Canvi (CpC) i del Partit dels Socialistes de Catalunya (PSC), és membre de l'executiva de la Federació del Camp de Tarragona del PSC. És regidora de l'Ajuntament de Valls des del 1995, on és portaveu del PSC i ha estat responsable de les àrees de Benestar Social i Ensenyament, de Serveis a la Ciutat, d'Urbanisme i Medi Ambient, i de Promoció Econòmica. Ha estat consellera del Consell Comarcal de l'Alt Camp (1997-1999), delegada del Govern de la Generalitat de Catalunya a Tarragona (2006) i diputada al parlament de Catalunya per la província de Tarragona a les eleccions al Parlament de Catalunya de 1999, 2003, 2006, 2010 i 2012.

## Referències

* ↑ VII legislatura (05/11/2003 - 08/09/2006) Càrrecs parlamentaris i biografies dels diputats i diputades. Composició dels grups parlamentaris. Parlament de Catalunya, p. 297.

## Enllaços externs

* Pàgina de Núria Segú al web del Parlament de Catalunya
* Bloc de Núria Segú
# Wolfgang Brendel

Wolfgang Brendel (Múnic, 20 d'octubre de 1947) és un baríton alemany.
Brendel va créixer a Wiesbaden, on va prendre lliçons de cant de Rolff Sartorius. L'any 1971 va debutar al Pfalztheater de Kaiserslautern com Guglielmo de Così fan tutte de Mozart. Posteriorment va romandre 15 anys en la companyia d'òpera Bayerische Staatsoper de Múnic, on va arribar a ser el més jove Kammersänger, l'any 1977. El seu repertori inclou els principals papers operístics per a baríton, havent destacat també en l'opereta.
Brendel actua regularment en els principals teatres d'òpera del món i és professor de la Hochschule für Musik und Theater de Múnic. L'any 1997 li va ser concedida la Bundesverdienstkreuz (L'Orde del Mèrit de la República Federal d'Alemanya).

## Bibliografia

* 'Wolfgang Brendel', The Concise Grove Dictionary of Music, 1994 Oxford University Press.
* Louise T. Guinther, 'Head, Body, and Heart: The keys to Wolfgang Brendel's artistry' (cover story), Opera News, gener 1998.
* Plana acadèmica Arxivat 2007-12-30 a Wayback Machine., Hochschule für Musik und Theater München

## Enllaços externs

* Plana Oficial de Wolfgang Brendel
# Meteorit Shergotty

El meteorit Shergotty és un meteorit de tipus acondrita que pertany a la classe dels meteorits marcians, i que dona nom al grup de les shergottites. Té una massa de 5 quilograms i va caure a la localitat de Sherghati, a l'Índia, el 25 d'agost de 1865, on testimonis el van recuperar immediatament.

## Classificació

El meteorit és una acondrita de la classe dels meteorits marcians, roques marcianes que van ser expulsades del planeta Mart per impactes, i que després van caure a la Terra com a meteorits. El meteorit Shergotty va donar nom a les shergottites, un dels tres grups coneguts juntament amb les nakhlites i les chassignites.

## Descripció

El Shergotty va ser durant un temps l'únic meteorit marcià basàltic i aviat es va convertir en el prototip per a un nombre creixent de troballes marcianes: les shergottites. Aquest i altres meteorits marcians han proporcionat una àmplia evidència de la presència d'aigua al planeta. Va experimentar un xoc sever, presumiblement durant l'impacte que el va llançar a l'espai i, finalment, a una òrbita que el va fer creuar-se amb la Terra. A mesura que s'han anat recuperat noves shergottites s'ha fet comú el poder distingir-les com basàltiques a lherzolítiques i emprar termes addicionals per caracteritzar-los més específicament.

## Composició i mineralogia

Aquest meteorit està compost de piroxens i es calcula que es va formar al planeta Mart fa 165 milions d'anys, sent exposat i transformat per aigua líquida durant molts anys. Certes característiques d'aquest meteorit suggereixen la presència de restes de membranes o biofilm de possible origen biològic, però la interpretació de les seves formes mineralitzades varia.
Al meteorit s'hi han trobat 25 espècies minerals reconegudes per l'Associació Mineralògica Internacional, com ara: augita, baddeleyita, cristobalita, faialita, hercynita, ilmenita, kaersutita, magnetita, majorita, merrillita, pigeonita, pirrotina, seifertita, tranquillityita o whitlockita. A més es considera la localitat tipus de cinc espècies: la ferromerrillita, un fosfat de fórmula química Ca$_9$NaFe$^{2+}$(PO₄)₇, la seifertita, un polimorf del quars, la liuïta, un dimorf de la ilmenita, i dos òxids de ferro i titani: la tschaunerita i la feiïta.

## Referències

* ↑ «The Shergotty Meteorite» (en anglès). NASA Jet Propulsion Laboratory. [Consulta: 19 setembre 2017].
* ↑ «Recommended classifications: Martian (shergottite)» (en anglès). Meteoritical Bulletin Database. [Consulta: 19 setembre 2017].
* 1 2 «Shergotty Martian meteorite, Gaya District, Bihar, India» (en anglès). Mindat. [Consulta: 19 setembre 2017].
* ↑ E. K. Gibson Jr., F. Westall, D. S. McKay, K. Thomas-Keprta, S. Wentworth i C. S. Romanek. Evidence FOR Ancient Martian Life. Mail Code SN2, NASA Johnson Space Center, Houston TX 77058, USA. PDF
* ↑ «Ferromerrillite» (en anglès). Mindat. [Consulta: 19 setembre 2017].
* ↑ «Seifertite» (en anglès). Mindat. [Consulta: 19 setembre 2017].
# Col·legi Oficial d'Arquitectes de Madrid

El Col·legi Oficial d'Arquitectes de Madrid és el col·legi professional d'arquitectes de la Comunitat de Madrid (Espanya). Es tracta d'una corporació de dret públic creada mitjançant el Reial decret de 27 de desembre de 1929, heretada de la Societat Central d'Arquitectes, la fundació de les quals data de l'any 1849. El de Madrid era un dels sis col·legis d'arquitectes creats mitjançant aquest reial decret.
Inicialment, la demarcació de la qual era responsable el COAM incloïa, a més de la província de Madrid, les de Santander, Burgos, Soria, Segòvia, Àvila, Toledo, Ciudad Real, Conca, Guadalajara, Càceres, Badajoz i Valladolid. Posteriorment, a mesura que s'anaven creant col·legis, les províncies més llunyanes van ingressar en col·legis de nova creació. Al moment de la creació de les comunitats autònomes, només estaven adscrits al COAM els arquitectes de les províncies limítrofes amb la de Madrid (Segòvia, Gualajara, Toledo i Àvila).
El degà del COAM és José María Ezquiaga, que dirigeix la corporació al costat de la Junta de Govern i la Junta de Representants. El COAM, la seu del qual està al carrer Hortaleza, 63, a Madrid, pertany al Consell Superior de Col·legis d'Arquitectes d'Espanya (CSCAE).
Té una biblioteca amb més de 20 000 títols entre els quals destaquen quaranta manuscrits i prop de 1000 obres dels segles XVI al XIX, entre els quals es troba el primer tractat d'arquitectura en llengua espanyola, redactat per Diego de Sagredo al segle XVI: Mesures del Romà. També pertany a aquest col·legi professional la Fundació Arquitectura COAM, la qual organitza cursos, exposicions, activitats i conferències que @tratar acostar l'arquitectura als habitants de la Comunitat de Madrid. Existeix un servei d'atenció al públic i disponde de notables serveis per a professionals i no professionals.
L'anterior seu, del carrer Neula Nº12, va ser venuda a FCC a canvi que li construís la seu actual en l'antiga Escola Pia de Sant Antón, entre els carrers Hortaleza, Santa Brígida i Farmàcia. La nova seu, obra de l'arquitecte Gonzalo Moure, va ser inaugurada oficialment el 29 de febrer de 2012.

## Referències

* ↑ Consejo Superior de Colegios de Arquitectos de España. «Historia del Consejo Superior de Colegios de Arquitectos de España». [Consulta: 16 novembre 2013].
* ↑ «Consejo Superior de Colegios de Arquitectos de España» (en castellà). [Consulta: 21 gener 2012].
* ↑ Direcciones, teléfonos y horarios
* ↑ Fraguas, R. «Los arquitectos venden su sede a FCC a cambio de una nueva». El País, 09-02-2008.
* ↑ http://www.madridiario.es/2007/Junio/madrid/madrid/26206/cambio-decano-retraso-trabajos-sede-coam-escuelas-pias-san-anton.html «La nueva Junta del COAM paraliza las obras para convertir San Antón en su sede», madridiario.es 21-jun-07
* ↑ http://ccaa.elpais.com/ccaa/2012/02/29/madrid/1330529025_009737.html

## Vegeu també

* Escola Tècnica Superior d'Arquitectura de Madrid
* Arquitectura d'Espanya

## Enllaços externs

* Pàgina web oficial del COAM
# Dictyostelium fasciculatum

Dictyostelium fasciculatum és una espècie de micetozou de la classe Dictyostelia, de distribució cosmopolita,
descrita per primer cop l'any 1981.

## Notes

* ↑ Franz Traub, Hans R. Hohl i James C. Cavender «Cellular Slime Molds of Switzerland. I. Description of New Species» (en anglès). American Journal of Botany. Botanical Society of America, Vol. 68, No. 2, Feb., 1981, pp. 162-171 [Consulta: 26 gener 2012].
# Metròpolis

«Metròpolis o Metropolis» té aquests significats:
* Metròpoli, ciutat o àrea urbana molt gran que és un centre econòmic, polític i cultural significatiu per a un país o regió
* Metròpoli, estructura intercomunal francesa
* Toponímia:
** Metròpolis d'Acarnània, ciutat de l'interior d'Acarnània al sud de Stratos en la via cap a Etòlia.
** Metròpolis de Frígia (nord), ciutat del nord de Frígia, al nord de Synnada, i probablement capital dels reis de Frígia.
** Metròpolis de Frígia (sud), ciutat del sud de Frígia, al convent jurídic d'Apamea
** Metròpolis de Lídia, ciutat de Lídia en el camí entre Esmirna i Efes
** Metròpolis d'Histieotis, ciutat de Tessàlia, al districte d'Histieotis
** Metròpolis de Perrhàbia, ciutat de Tessàlia al districte de Perrhàbia
** Metròpolis (còmic), ciutat fictícia que apareix en les historietes de DC Comics llar de Superman
* Obres:
** Metropolis (novel·la), obra de l'escriptora Thea Von Habour (1926)
** Metropolis (pel·lícula), creació del director Fritz Lang (1927)
** Metropolis (musical), musical basat en la pel·lícula homònima que Fritz Lang realitzà el 1927
** Barcelona Metròpolis, revista d'informació i pensament urbans
* Biografies: Nicholas Metropolis (1915 – 1999), matemàtic, físic i informàtic greco -estatunidenc
Viccionari
# Nick Stöpler

Nick Stöpler (Arnhem, 22 de novembre de 1990) és un ciclista neerlandès, especialista amb el ciclisme en pista.

## Palmarès

* 2009
** Campió dels Països Baixos en Madison (amb Michael Vingerling)
* 2011
** 1r als Sis dies de Tilburg (amb Yoeri Havik)
** Campió dels Països Baixos en Puntuació
* 2016
** Campió dels Països Baixos en Madison (amb Melvin van Zijl)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Wilmo Francioni

Wilmo Francioni (Empoli, Toscana, 8 de novembre de 1948) és un ciclista italià, ja retirat, professional entre el 1969 i el 1978. En el seu palmarès destaquen quatre victòries d'etapa al Giro d'Itàlia, dues el 1972 i dues el 1977, i el Trofeu Laigueglia de 1972.

## Palmarès

* 1969
** 1r al Giro delle Valli Aretine
* 1971
** 1r al Trofeu Matteotti
* 1972
** 1r al Trofeu Laigueglia
** 1r al Gran Premi Cecina
** Vencedor de 2 etapes del Giro d'Itàlia
* 1974
** 1r a la Coppa Sabatini
* 1977
** 1r al Trofeu Matteotti
** Vencedor de 2 etapes del Giro d'Itàlia

### Resultats al Tour de França

* 1971. 64è de la classificació general

### Resultats al Giro d'Itàlia

* 1970. 74è de la classificació general
* 1971. 64è de la classificació general
* 1972. 66è de la classificació general. Vencedor de 2 etapes
* 1973. Abandona
* 1974. 66è de la classificació general
* 1975. 63è de la classificació general
* 1976. 43è de la classificació general
* 1977. 10è de la classificació general. Vencedor de 2 etapes

### Resultats a la Volta a Espanya

* 1975. 47è de la classificació general
* 1977. 36è de la classificació general

## Referències

* ↑ «FRANCIONI Wilmo». [Consulta: 27 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Wilmo FRANCIONI» (en italià). [Consulta: 27 novembre 2022].

## Enllaços externs

* Fitxa de Wilmo Francioni a sitiodeciclismo.net
# Kentaro Hayashi

Kentaro Hayashi (Tòquio, Japó, 29 d'agost de 1972) és un futbolista japonès retirat que va disputar dos partits amb la selecció japonesa.

## Enllaços externs

* National Football Teams
* Japan National Football Team Database
# Dictus Cretenc

Dictus Cretenc o Dictus de Creta (Dictys Cretensis) també Dictus de Cnossos fou un suposat escriptor grec considerat una de les fonts d'Homer. Fou utilitzat pel llibre llatí en prosa "Dictys Cretensis de Bello Trojano" o potser més acuradament "Ephemeris Belli Trojani". El seu llibre es va trobar suposadament a la seva sepultura on ell mateix havia demanat que el col·loquessin, quan en temps de Neró la sepultura es va obrir degut a un terratrèmol i el llibre el va trobar el pastor Eupraxis. Fou traduït al grec (estava suposadament en grec però escrit en caràcters fenicis) i enviat a l'emperador. La seva obra és un relat de la guerra de Troia des del naixement de Paris fins a la mort d'Ulisses. Això fou la història oficial però podia ser una composició romana que buscava atreure l'atenció. La hipòtesi més probable és que fou una composició de Neró ajudat per alguns experts.

## Referències

* ↑ Ramsay, William. «Dictys Cretensis». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.